
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3418 

31 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση - συμπλήρωση του άρθρου 3 της 
1109793/6134-11/0016/24.11.99 (ΦΕΚ 2134 τ.Β) από¬ 
φασης του Υπουργού Οικονομικών, όπως ισχύ¬ 
ει, περί Αποδεικτικού ενημερότητας για χρέη και 

φορολογικές υποχρεώσεις προς το Δημόσιο. 1 

Κανονισμός Οργάνωσης και Λειτουργίας του Οργα¬ 
νισμού Μεσολάβησης και Διαιτησίας. 2 


Λεπτομέρειες εφαρμογής για τη χορήγηση ενισχύσεων 


ήσσονος σημασίας (όο πηίηίπηίε) στον τομέα της πα¬ 
ραγωγής γεωργικών προϊόντων στα πλαίσια εφαρ¬ 
μογής του Κανονισμού (ΕΚ) αριθ. 1535/2007 της Επι¬ 
τροπής., για ζωοτροφές σε κτηνοτρόφους ». 3 

Καθορισμός οργανικών θέσεων Δικαστικών Επιμε¬ 
λητών. 4 


ΑΠΟΦΑΣΕΙ Σ 

Αριθμ. ΔΠΕΙΣ Λ 1196858 ΕΞ 2013 (1) 


Τροποποίηση - συμπλήρωση του άρθρου 3 της 
1109793/6134-11/0016/24.11.99 (ΦΕΚ 2134 τ.Β) απόφα¬ 
σης του Υπουργού Οικονομικών, όπως ισχύει, περί 
Αποδεικτικού ενημερότητας για χρέη και φορολο¬ 
γικές υποχρεώσεις προς το Δημόσιο. 

Ο ΓΕΝΙΚΟΣ ΓΡΑΜΜΑΤΕΑΣ 

ΔΗΜΟΣΙΩΝ ΕΣΟΔΩΝ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του ν. 1882/1990 (ΦΕΚ 
43 Α), όπως ισχύει, σύμφωνα με τις οποίες παρέχεται 
εξουσιοδότηση στον Υπουργό Οικονομικών να επιβάλλει 
με αποφάσεις του περιορισμούς και απαγορεύσεις κατά 
οφειλετών του Δημοσίου που ανάγονται στις συναλ¬ 
λαγές ή στις πράξεις τους και να παρέχει εξαιρέσεις 
ή απαλλαγές από την υποχρέωση προσκόμισης απο¬ 
δεικτικού ενημερότητας και κάθε άλλη λεπτομέρεια 
εφαρμογής του άρθρου αυτού. 

2. Την 1109793/6134-11/0016/24.11.99 (ΦΕΚ 2134 Β) από¬ 
φαση του Υπουργού Οικονομικών, όπως ισχύει, «Απο¬ 
δεικτικό ενημερότητας για χρέη και φορολογικές υπο¬ 
χρεώσεις προς το Δημόσιο». 


3. Τα προβλήματα ρευστότητας που αντιμετωπίζουν 
οι αμυντικές βιομηχανίες της χώρας. 

4. Την Δ6Α 1015213 ΕΞ 2013 (ΦΕΚ 130 Β) απόφαση του 
Υπουργού Οικονομικών και του Υφυπουργού Οικονομι¬ 
κών, σύμφωνα με την οποία μεταβιβάζονται αρμοδιό¬ 
τητες στον Γενικό Γραμματέα Δημοσίων Εσόδων του 
Υπουργείου Οικονομικών. 

5. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Στο πρώτο εδάφιο της παραγράφου 17 του άρθρου 3 
της Α.Υ.Ο. 1109793/6134-11/0016/24.11.99 ΠΟΑ 1223 (ΦΕΚ 
2134 τ. Β), όπως ισχύει, οι λέξεις «29 Νοεμβρίου 2013» 
αντικαθίστανται με τις λέξεις «31 Ιανουάριου 2014». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2013 

Ο Γ ενικός Γ ραμματέας Δημοσίων Εσόδων 

ΘΕΟΧΑΡΗΣ ΘΕΟΧΑΡΗΣ 

-♦- 

Αριθ, 44745/Δ1.10007 (2) 

Κανονισμός Οργάνωσης και Λειτουργίας του Οργανισμού 
Μεσολάβησης και Διαιτησίας. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 2 στοιχείο α του άρθρου 18 
του ν. 1876/1990 (27/Α'). 

2. Την αριθμ. 26687/Δ1.6149/07-08-2013 απόφαση του 
Υπουργού Εργασίας, Κοινωνικής Ασφάλισης και Πρό¬ 
νοιας (ΦΕΚ 2124/Β/2013), με την οποία τροποποιήθηκε 
η σύνθεση του Διοικητικού Συμβουλίου του Ο.ΜΕ.Δ. κατ’ 
εφαρμογή του άρθρου 37 του ν. 4144/2013 (Α' 88). 

3. Την ανάγκη τροποποίησης του Κανονισμού Οργάνω¬ 
σης και Λειτουργίας του Οργανισμού Μεσολάβησης και 
Διαιτησίας, που δημοσιεύθηκε με την αρ. 94227/1991 από¬ 
φαση (ΦΕΚ 378/Β/1991), και προσαρμογή του στις διατάξεις 
του άρθρου 17 του Ν. 1876/1990, όπως αντικαταστάθηκε 
και ισχύει με το άρθρο 14 του Ν. 3899/2010 (212 Α'). 

4. Το αριθμ. 594/03-10-2013 πρακτικό του Διοικητικού 
Συμβουλίου του Οργανισμού Μεσολάβησης και Διαι¬ 
τησίας, 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Να δημοσιευθεί στην Εφημερίδα της Κυβερνήσεως ο 
κατωτέρω Κανονισμός Οργάνωσης και Λειτουργίας του 
Οργανισμού Μεσολάβησης και Διαιτησίας, το περιεχό¬ 
μενο του οποίου έχει ως εξής: 

ΚΑΝΟΝΙΣΜΟΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ 
του Οργανισμού Μεσολάβησης και Διαιτησίας 

Αρθρο 1 

Αντικείμενο του Κανονισμού 

Ο Κανονισμός αυτός καθορίζει την οργάνωση, τη 
διάρθρωση και γενικά τη λειτουργία του Οργανισμού 
Μεσολάβησης και Διαιτησίας. 

Ο Οργανισμός Μεσολάβησης και Διαιτησίας θα ανα- 
φέρεται στο εξής για συντομία με τα αρχικά Ο.ΜΕ.Δ. 
ή Οργανισμός. 

Αρθρο 2 

Γενικές Διατάξεις 

Η έδρα του Οργανισμού βρίσκεται στην Αθήνα και 
παράρτημα αυτού στη Θεσσαλονίκη. 

Ο Οργανισμός διοικείται από Διοικητικό Συμβούλιο, 
όπως ορίζει ο Νόμος και ο παρών Κανονισμός. 

Αρθρο 3 

Σκοπός του Οργανισμού 

Ο σκοπός του Οργανισμού Μεσολάβησης και Διαι¬ 
τησίας είναι η υποστήριξη των ελεύθερων συλλογικών 
διαπραγματεύσεων με την παροχή υπηρεσιών μεσολά¬ 
βησης και διαιτησίας προς τις εργατικές και εργοδοτι- 
κές οργανώσεις και μεμονωμένους εργοδότες. 

Για την εκπλήρωση αυτού του σκοπού, ιδίως: 
α) οργανώνει υπηρεσίες διοικητικής υποστήριξης της 
μεσολάβησης και της διαιτησίας, 
β) διεξάγει ενημερωτικά και εκπαιδευτικά προγράμμα¬ 
τα, που απευθύνονται κυρίως σε εκπροσώπους συνδι¬ 
καλιστικών οργανώσεων εργαζομένων και οργανώσεις 
εργοδοτών για θέματα συλλογικών διαπραγματεύσεων, 
εργασιακών σχέσεων και οικονομίας της εργασίας, 
γ) εκπονεί επιστημονικές έρευνες και μελέτες για θέ¬ 
ματα συναφή με τους σκοπούς του και 
δ) συντάσσει ετήσια έκθεση του έργου του, η οποία 
υποβάλλεται προς τα Διοικητικά Συμβούλια της Γ ενικής 
Συνομοσπονδίας Εργατών Ελλάδος (ΓΣΕΕ), του Συνδέ¬ 
σμου Επιχειρήσεων και Βιομηχανιών (ΣΕΒ), της Γ ενικής 
Συνομοσπονδίας Επαγγελματιών, Βιοτεχνών, Εμπόρων 
Ελλάδος (ΓΣΕΒΕΕ,) της Εθνικής Συνομοσπονδίας Ελλη¬ 
νικού Εμπορίου (ΕΣΕΕ) του Συνδέσμου Ελληνικών Του¬ 
ριστικών Επιχειρήσεων (ΣΕΤΕ), καθώς επίσης και προς 
τον Υπουργό Οικονομικών και τον Υπουργό Εργασίας, 
Κοινωνικής Ασφάλισης και Πρόνοιας. 

Αρθρο 4 

Σύνθεση του Διοικητικού Συμβουλίου 

Το Διοικητικό Συμβούλιο του Ο.ΜΕ.Δ. είναι εννεαμελές 
και αποτελείται από: 

α) έναν εκπρόσωπο του ΣΕΒ, έναν της ΓΣΕΒΕΕ, έναν 
της ΕΣΕΕ και έναν του ΣΕΤΕ, με τους αναπληρωτές 
τους, 

β) τέσσερις εκπροσώπους της ΓΣΕΕ, με τους αναπλη¬ 
ρωτές τους και 


γ) τον Πρόεδρο, με τον αναπληρωτή του, που επιλέγο¬ 
νται με ομόφωνη απόφαση των μελών των περιπτώσεων 
α) και β), η οποία απόφαση λαμβάνεται σε συνεδρίαση, 
η οποία συγκαλείται από τον Υπουργό Εργασίας, Κοι¬ 
νωνικής Ασφάλισης και Πρόνοιας, πριν τη συγκρότηση 
του Διοικητικού Συμβουλίου σε σώμα. Ο Πρόεδρος και 
ο αναπληρωτής του πρέπει να είναι πρόσωπα αναγνω¬ 
ρισμένου κύρους και έμπειρα σε θέματα εργασιακών 
σχέσεων ή οικονομίας της εργασίας ή του εργατικού 
δικαίου. 

Στο Διοικητικό Συμβούλιο του Ο.ΜΕ.Δ. συμμετέχει ως 
παρατηρητής και χωρίς δικαίωμα ψήφου, ένας εκπρόσω¬ 
πος του Υπουργείου Εργασίας, Κοινωνικής Ασφάλισης 
και Πρόνοιας, με τον αναπληρωτή του, κάτοχος πτυχίου 
πανεπιστημίου με εμπειρία στα εργασιακά θέματα. 

Γ ια τις περιπτώσεις α' και β' της παραγράφου 1 του 
παρόντος άρθρου, η υπόδειξη από τους αρμόδιους φο¬ 
ρείς γίνεται μέσα σε προθεσμία δεκαπέντε (15) ημερών 
από την πρόσκληση του Υπουργού Εργασίας, Κοινωνι¬ 
κής Ασφάλισης και Πρόνοιας. 

Η θητεία του Διοικητικού Συμβουλίου είναι τριετής. Ο 
επαναδιορισμός των τακτικών μελών είναι δυνατός για 
μία ακόμη συνεχόμενη τριετία. 

Αρθρο 5 

Επιλογή Προέδρου και Αναπληρωτή 

Ο Πρόεδρος και ο αναπληρωτής του επιλέγονται με 
ομόφωνη απόφαση των μελών των περιπτώσεων α και 
β του άρθρου 4 του παρόντος, η οποία λαμβάνεται σε 
συνεδρίαση που συγκαλείται από τον Υπουργό Εργα¬ 
σίας, Κοινωνικής Ασφάλισης και Πρόνοιας πριν τη συ¬ 
γκρότηση του Διοικητικού Συμβουλίου σε σώμα. 

Γ ια τα πεπραγμένα της συνεδρίασης συντάσσεται 
πρακτικό το οποίο υπογράφεται από τα μέλη των πε¬ 
ριπτώσεων α και β του άρθρου 4 του παρόντος και 
στη συνέχεια υποβάλλεται στον Υπουργό Εργασίας, 
Κοινωνικής Ασφάλισης και Πρόνοιας. 

Αρθρο 6 

Συγκρότηση Διοικητικού Συμβουλίου 

Το Διοικητικό Συμβούλιο συγκροτείται σε σώμα με 
απόφαση του Υπουργού Εργασίας, Κοινωνικής Ασφά¬ 
λισης και Πρόνοιας. Με την ίδια απόφαση ορίζεται ο 
Πρόεδρος του Διοικητικού Συμβουλίου καθώς και ο ανα¬ 
πληρωτής του από τα τακτικά μέλη του Διοικητικού 
Συμβουλίου. 

Σε περίπτωση παραίτησης ή θανάτου μέλους του Διοι¬ 
κητικού Συμβουλίου, το Διοικητικό Συμβούλιο βρίσκεται 
σε νόμιμη συγκρότηση και είναι δυνατή η συμμετοχή 
του αναπληρωματικού μέλους ως τακτικού. Εάν ελλεί¬ 
πει τακτικό μέλος, ο Υπουργός Εργασίας, Κοινωνικής 
Ασφάλισης και Πρόνοιας καλεί με τη διαδικασία της 
παρ.5 του άρθρου 17 του ν. 1876/1990, όπως ισχύει, το 
φορέα από τον οποίο προέρχεται το ελλείπον μέλος 
να ορίσει άλλο πρόσωπο για το υπόλοιπο της θητείας 
του ελλείποντος μέλους. 

Αρθρο 7 

Ορισμός γραμματέα του Διοικητικού Συμβουλίου 

Χρέη γραμματέα του Διοικητικού Συμβουλίου εκτελεί 
υπάλληλος του Οργανισμού που ορίζεται με τον ανα¬ 
πληρωτή του, από τον Πρόεδρό του. 

Άρθρο 8 

Τόπος λειτουργίας του Διοικητικού Συμβουλίου 

Το Διοικητικό Συμβούλιο συνέρχεται στην Αθήνα, στην 
έδρα του Οργανισμού. 

Άρθρο 9 

Χρόνος και Διαδικασία Συγκλήσεως Συνεδριάσεως 
του Διοικητικού Συμβουλίου 

Το Διοικητικό Συμβούλιο συνεδριάζει δύο φορές το 
μήνα ή συχνότερα εφόσον αυτό κρίνεται αναγκαίο από 
το ίδιο ή τον Πρόεδρο αυτού. 

Το Διοικητικό Συμβούλιο συγκαλείται σε συνεδρίαση 
από τον Πρόεδρο ή όταν αυτός κωλύεται ή αδυνατεί 
από τον Αναπληρωτή Πρόεδρο, με προσκλήσεις που 
κοινοποιούνται εγκαίρως, προ των συνεδριάσεων, στα 
μέλη του Διοικητικού Συμβουλίου και στις οποίες ανα¬ 
γράφεται ο τόπος, ο χρόνος και τα θέματα της ημερή¬ 
σιας διάταξης της συνεδρίασης. 

Την πρόσκληση υπογράφει ο Πρόεδρος του Δ.Σ., ή 
όταν αυτός κωλύεται ή αδυνατεί ο Αναπληρωτής Πρό¬ 
εδρος. 

Η πρόσκληση απευθύνεται τόσο στα τακτικά, όσο και 
στα αναπληρωματικά μέλη του Δ.Σ. 

Το μέλος του Διοικητικού Συμβουλίου που αδυνατεί ή 
κωλύεται να συμμετάσχει σε συνεδρίαση υποχρεούται 
έγκαιρα να ενημερώσει τον Γραμματέα του Διοικητι¬ 
κού Συμβουλίου με ευθύνη του οποίου και ειδοποιείται 
το αντίστοιχο αναπληρωματικό μέλος προκειμένου να 
παρευρεθεί στη συνεδρίαση. 

Η πρόσκληση μπορεί να γίνει και με τηλεγράφημα ή 
τηλεφώνημα ή τηλεομοιοτυπία (ίαχ) ή μήνυμα ηλεκτρο¬ 
νικού ταχυδρομείου (θ-πιαίΙ). Στις περιπτώσεις αυτές 
γίνεται έγγραφη μνεία σε ειδικό βιβλίο, στο οποίο ση¬ 
μειώνεται και η ημερομηνία και τίθεται η υπογραφή του 
υπαλλήλου που ενήργησε την πρόσκληση. 

Μετά από έγγραφη αίτηση τεσσάρων (4) τουλάχιστον 
μελών του Διοικητικού Συμβουλίου στην οποία απα¬ 
ραίτητα προσδιορίζεται και το θέμα που πρόκειται να 
συζητηθεί, υποχρεούται ο Πρόεδρος, και εφόσον αυτός 
αδυνατεί ή κωλύεται ο Αναπληρωτής Πρόεδρος, να συ- 
γκαλέσει το Διοικητικό Συμβούλιο σε έκτακτη συνεδρί¬ 
αση το αργότερο μέσα σε πέντε εργάσιμες (5) ημέρες 
από την υποβολή της σχετικής αιτήσεως. 

Αρθρο 10 

Ημερήσια Διάταξη των Συνεδριάσεων 
του Διοικητικού Συμβουλίου 

Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη, την οποία 
καταρτίζει ο Πρόεδρος. 

Ο Πρόεδρος περιλαμβάνει στην ημερήσια διάταξη και 
θέματα που τυχόν έχει ζητήσει κάποιος από τους συμ- 
μετέχοντες στη συνεδρίαση με αίτησή του προς αυτόν, 
πριν από την κατάρτισή της. 

Κατ’ εξαίρεση, μπορούν να συζητηθούν και θέματα, 
που δεν περιλαμβάνονται στην ημερήσια διάταξη, εάν 
είναι παρόντα όλα τα τακτικά μέλη και όλα συμφωνούν 
για τη συζήτησή τους. 

Μαζί με την ημερήσια διάταξη διανέμονται και οι έγ¬ 
γραφες εισηγήσεις που τυχόν υπάρχουν για τα θέματα 
αυτής. 

Ο Πρόεδρος του Διοικητικού Συμβουλίου συνεπικου- 
ρούμενος, εφόσον κριθεί χρήσιμο, από μέλος του Δι¬ 


οικητικού Συμβουλίου ή/και στέλεχος του Οργανισμού 
εισάγει προς συζήτηση στο Διοικητικό Συμβούλιο ως 
θέμα της ημερήσιας διάταξης, τακτική, τουλάχιστον 
ανά τρίμηνο, έκθεση για την πρόοδο των εργασιών και 
δραστηριοτήτων του Οργανισμού, για την προγραμματι¬ 
σμό της επόμενης περιόδου και εν γένει για τα σοβαρά 
ζητήματα αρμοδιότητας του Οργανισμού. 

Αρθρο 11 

Απαρτία και Ψηφοφορία στις Συνεδριάσεις 
του Διοικητικού Συμβουλίου 

1. Το Διοικητικό Συμβούλιο συνεδριάζει νομίμως όταν 
στη σύνθεσή του μετέχουν τουλάχιστον τα πέντε (5) 
από τα εννέα (9) μέλη του. 

2. Το Διοικητικό Συμβούλιο αποφασίζει με ομόφωνη 
απόφαση των εννέα (9) μελών του: 

(α) για την κατά το άρθρο 17 παρ. 11 του ν. 1876/90, 
όπως ισχύει, επιλογή και την πρόσληψη των Μεσολαβη¬ 
τών και των Διαιτητών και την κατά το άρθρο 17 παρ. 
10 του ν. 1876/90, όπως ισχύει, επανάκρισή τους για την 
ανανέωση της θητείας τους, 

(β) για τη διατύπωση της σύμφωνης γνώμης του Δι¬ 
οικητικού Συμβουλίου προκειμένου για την έκδοση Π.Δ. 
στις περιπτώσεις που ορίζει το άρθρο 17 παρ. 12 του ν. 
1876/90, όπως ισχύει, 

(γ) για την κατάρτιση των κανονισμών που αναφέρο- 
νται στην παράγραφο 2 του άρθρου 18 του ν.1876/1990, 
(δ) σε κάθε άλλη περίπτωση που ορίζεται ρητά στον 
παρόντα Κανονισμό, στους λοιπούς Κανονισμούς του 
Ο.ΜΕ.Δ. και στο νόμο. 

3. Το Διοικητικό Συμβούλιο αποφασίζει με ενισχυμένη 
πλειοψηφία έξι (6) τουλάχιστον ψήφων για τα ακόλουθα 
θέματα: 

(α) την έγκριση του ετήσιου Προϋπολογισμού, Απολο¬ 
γισμού και Ισολογισμού του Οργανισμού, 

(β) την έγκριση διενέργειας των αναγκαίων δαπανών, 
(γ) τα θέματα προσωπικού (τακτικού, έκτακτου), συ¬ 
νεργατών και εμπειρογνωμόνων που αναφέρονται στο 
άρθρο 16 παράγραφος 1 στοιχείο γ του παρόντος Κα¬ 
νονισμού, 

(δ) την έγκριση που αναφέρεται στην παράγραφο 2 
του άρθρου 17 του παρόντος Κανονισμού. 

4. Σε κάθε άλλη περίπτωση το Διοικητικό Συμβούλιο 
αποφασίζει με την απόλυτη πλειοψηφία των παρόντων 
μελών. Αν δεν καθίσταται δυνατός ο σχηματισμός της 
πλειοψηφίας αυτής, η ψηφοφορία επαναλαμβάνεται, 
ωσότου σχηματισθεί απόλυτη πλειοψηφία με την υπο¬ 
χρεωτική προσχώρηση, κάθε φορά, εκείνου ή εκείνων 
που διατυπώνουν την ασθενέστερη γνώμη, σε μία από 
τις επικρατέστερες. 

5. Η ψηφοφορία ενεργείται φανερά. Τα μέλη μπορούν 
να αιτιολογούν την ψήφο τους. 

6. Σε περίπτωση ισοψηφίας, επικρατεί η ψήφος του 
Προέδρου του Δ.Σ.. 

7. Η αποχή από την ψηφοφορία και η λευκή ψήφος 
θεωρούνται αρνητικές ψήφοι. 

8. Η νομιμότητα της σύνθεσης του Διοικητικού Συμ¬ 
βουλίου δεν επηρεάζεται από την τυχόν εναλλαγή των 
μετεχόντων μελών σε διαδοχικές συνεδριάσεις. Αν η 
συζήτηση ενός θέματος διαρκεί περισσότερες από μία 
συνεδριάσεις, η απόφαση λαμβάνεται από τα μέλη που 
μετέχουν στην τελευταία συνεδρίαση, αφού προηγου¬ 
μένως τα μέλη που δεν μετείχαν στις προηγούμενες 

συνεδριάσεις ενημερωθούν πλήρως ως προς τα ουσι¬ 
ώδη σημεία των κατ’ αυτές συζητήσεων. Η ενημέρωση 
πρέπει να προκύπτει από δήλωση των μελών αυτών, η 
οποία καταχωρείται στα πρακτικά. 

Άρθρο 12 

Εξαίρεση Μέλους του Διοικητικού Συμβουλίου 
από συνεδριάσεις του 

Σε περίπτωση που συζητείται θέμα που αφορά ιδιω¬ 
τικά ή προσωπικά συμφέροντα μέλους του Διοικητικού 
Συμβουλίου ή συγγενούς του μέχρι του τετάρτου (4) 
βαθμού, εξ αίματος ή εξ αγχιστείας, το μέλος αυτό 
δεν μπορεί να παραστεί κατά τη συζήτηση ούτε να 
λάβει μέρος στην ψηφοφορία. Το Διοικητικό Συμβούλιο 
παίρνει την απόφαση για εξαίρεση ύστερα από αίτημα 
του μέλους αυτού, το οποίο υποχρεούται να υποβάλλει 
σχετική δήλωση, ή ύστερα από πρόταση οποιουδήποτε 
άλλου μέλους του Διοικητικού Συμβουλίου. Η διάταξη 
αυτή ισχύει και για τα αναπληρωματικά μέλη του Διοι¬ 
κητικού Συμβουλίου. 

Άρθρο 13 

Παράσταση τρίτων σε Συνεδριάσεις 
του Διοικητικού Συμβουλίου 

Στις Συνεδριάσεις του Διοικητικού Συμβουλίου μπορούν, 
ύστερα από πρόσκληση του Διοικητικού Συμβουλίου, να 
παρίστανται στελέχη και υπάλληλοι του Ο.ΜΕΑ, κρατικοί 
λειτουργοί, εκπρόσωποι των παραγωγικών τάξεων, της 
εργατικής και εργοδοτικής πλευράς, καθώς και άλλα 
πρόσωπα σχετικά με τα ενδιαφέροντα του Οργανισμού. 

Οι ανωτέρω ενημερώνουν το Διοικητικό Συμβούλιο 
επί των θεμάτων για τα οποία εκλήθησαν και έχουν τη 
δυνατότητα να εκφράσουν τις απόψεις τους. 

Αναπληρωματικά μέλη του Διοικητικού Συμβουλίου, 
εφόσον δεν αναπληρώνουν στη συγκεκριμένη συνε¬ 
δρίαση τα αντίστοιχα τακτικά, δεν μπορούν να παρί- 
στανται, εκτός εάν κληθούν με ομόφωνη απόφαση του 
Διοικητικού Συμβουλίου. 

Άρθρο 14 

Πρακτικά Συνεδριάσεων του Διοικητικού Συμβουλίου 

Κατά τις συνεδριάσεις του Διοικητικού Συμβουλίου 
τηρούνται πρακτικά. 

Στα πρακτικά καταχωρούνται οι γνώμες της πλειο- 
ψηφίας και της μειοψηφίας. 

Τα πρακτικά κάθε συνεδρίασης δακτυλογραφούνται 
και κατά την επόμενη συνεδρίαση του Διοικητικού Συμ¬ 
βουλίου αναγιγνώσκονται και επικυρώνονται. 

Εάν η επικύρωση των πρακτικών δεν είναι δυνατόν να 
γίνει στην επόμενη συνεδρίαση, μπορεί να αναβληθεί 
για τη μεθεπόμενη. 

Τα πρακτικά των συνεδριάσεων προσυπογράφονται 
από τον Πρόεδρο της συνεδρίασης, όλα τα παρόντα 
στη συνεδρίαση μέλη και τον/την Γραμματέα του Διοι¬ 
κητικού Συμβουλίου. 

Άρθρο 15 

Όροι ανακοίνωσης των συζητήσεων 
των Συνεδριάσεων του Διοικητικού Συμβουλίου 

Οι συνεδριάσεις του Διοικητικού Συμβουλίου δεν είναι 
δημόσιες. Ύστερα από απόφαση του Διοικητικού Συμ¬ 
βουλίου μπορεί να δίνεται για δημοσίευση περίληψη 
αποφάσεων που έχουν ληφθεί. 


Τα μέλη του Διοικητικού Συμβουλίου, ο/η γραμματέας 
του Διοικητικού Συμβουλίου και κάθε παριστάμενος στις 
συνεδριάσεις οφείλουν να τηρούν εχεμύθεια σε σχέση 
με όσα πληροφορούνται κατά τη συμμετοχή τους στις 
συνεδριάσεις του Διοικητικού Συμβουλίου. 

Άρθρο 16 

Αρμοδιότητες του Διοικητικού Συμβουλίου 

1. Το Διοικητικό Συμβούλιο έχει τις ακόλουθες αρμο¬ 
διότητες: 

α) Κατευθύνει τη δράση του Οργανισμού για την εκ¬ 
πλήρωση της αποστολής του. 

β) Εποπτεύει τη σύννομη άσκηση των καθηκόντων 
του ειδικού σώματος των μεσολαβητών και του ειδικού 
σώματος των διαιτητών. 

γ) Προσλαμβάνει και απολύει το προσωπικό του Ορ¬ 
γανισμού (τακτικό, έκτακτο), καθορίζει τις αποδοχές 
του και επιβάλλει πειθαρχικές ποινές, στο πλαίσιο του 
Κανονισμού Προσωπικού του Οργανισμού. Προσλαμβά¬ 
νει και απολύει συνεργάτες, εμπειρογνώμονες, καθορίζει 
τις αποδοχές, τα προσόντα και τις αρμοδιότητές τους. 

δ) Επιλέγει και προσλαμβάνει με τριετή θητεία τους 
μεσολαβητές και τους διαιτητές, τους επανακρίνει, 
ανανεώνει τη θητεία τους, καταγγέλλει τις συμβάσεις 
τους, καθορίζει τις αμοιβές τους, τους αξιολογεί και 
επιβάλλει πειθαρχικές ποινές σύμφωνα με τον Κανονι¬ 
σμό Καταστάσεως των Μεσολαβητών και των Διαιτητών 
του Ο.Μ.Ε.Δ.. 

ε) Συντάσσει τους Κανονισμούς που προβλέπονται 
στο άρθρο 18 του ν. 1876/1990 και διατυπώνει τη γνώμη 
του για τις περιπτώσεις που ορίζει το άρθρο 17 παρά¬ 
γραφος 12 του ν.1876/90, όπως ισχύει. 

στ) Διαχειρίζεται την περιουσία και τους πόρους του 
Οργανισμού. 

η) Εγκρίνει τον ετήσιο Προϋπολογισμό, Απολογισμό 
και Ισολογισμό του Οργανισμού, 
θ) Εγκρίνει τη διενέργεια των αναγκαίων δαπανών, 
ι) Συνιστά επιτροπές από τα μέλη του ή και με τη συμ¬ 
μετοχή άλλων προσώπων, του δημοσίου ή του ιδιωτικού 
τομέα, για τη μελέτη και εισήγηση ειδικών θεμάτων. 

ια) Εξουσιοδοτεί τον Πρόεδρο ή άλλο μέλος του Διοι¬ 
κητικού Συμβουλίου για την εκτέλεση των αποφάσεών 
του. 

ιβ) Αποφασίζει για τα θέματα που είναι αρμόδιο από 
το νόμο και τους Κανονισμούς. 

2. Γ ια κάθε αρμοδιότητα που δεν ανήκει σε άλλο όρ¬ 
γανο του Οργανισμού, καθώς και σε περίπτωση αμ¬ 
φιβολίας ως προς ορισμένη αρμοδιότητα μεταξύ των 
οργάνων του Οργανισμού, αρμόδιο θεωρείται το Διοι¬ 
κητικό Συμβούλιο. 

Άρθρο 17 

Αρμοδιότητες του Προέδρου 
του Διοικητικού Συμβουλίου 

1. Ο Πρόεδρος του Διοικητικού Συμβουλίου έχει τις 
ακόλουθες αρμοδιότητες: 

α) Επιμελείται της εκτέλεσης των αποφάσεων του 
Διοικητικού Συμβουλίου του Οργανισμού. 

β) Παρακολουθεί και κατευθύνει τη λειτουργία του 
Οργανισμού σύμφωνα και με τις αποφάσεις του Διοι¬ 
κητικού Συμβουλίου. 

γ) Συγκαλεί σε συνεδρίαση το Διοικητικό Συμβούλιο 
καταρτίζει την Ημερήσια Διάταξη, εισάγει τα θέματα 
που είναι για συζήτηση και προεδρεύει στις συνεδρι¬ 
άσεις. 

δ) Προΐσταται των υπηρεσιών του Οργανισμού, καθο¬ 
ρίζει τα καθήκοντα του προσωπικού και εκδίδει τις πρά¬ 
ξεις που το αφορούν, όπως ορίζεται στους Κανονισμούς. 

ε) Εγκρίνει τη διενέργεια δαπανών και εκδίδει χρη¬ 
ματικά εντάλματα, σύμφωνα με τον Κανονισμό Προμη¬ 
θειών, αμοιβών, δαπανών και γενικά διαχείρισης των 
πόρων του Οργανισμού. 

ζ) Αποφασίζει για θέματα έκτακτα και επείγοντα και 
υποβάλλει χωρίς καθυστέρηση τις σχετικές αποφάσεις 
για έγκριση στο Διοικητικό Συμβούλιο. 

η) Εκπροσωπεί τον Οργανισμό σε όλες του τις σχέ¬ 
σεις, καθώς και ενώπιον Δικαστηρίων και κάθε είδους 
Δημοσίων Αρχών. 

θ) Διορίζει πληρεξούσιους δικηγόρους. 

ι) Υπογράφει τα έγγραφα του Οργανισμού. 

ια) Αποφασίζει για τα θέματα που είναι αρμόδιος από 
το Νόμο και τους Κανονισμούς. 

2. Το Διοικητικό Συμβούλιο μπορεί να εγκρίνει την 
ανάθεση αρμοδιοτήτων του Προέδρου, μετά από εισή¬ 
γηση του Προέδρου, στον Αναπληρωτή Πρόεδρο ή σε 
άλλο μέλος του Διοικητικού Συμβουλίου. 

Άρθρο 18 

Οργανωτική Δομή του Ο.ΜΕ.Δ. 

Η οργανωτική δομή και το οργανόγραμμα του Οργα¬ 
νισμού καθορίζονται με ομόφωνη απόφαση του Διοικη¬ 
τικού Συμβουλίου. 

Το Διοικητικό Συμβούλιο με ομόφωνη απόφασή του 
μπορεί να προχωρήσει στην ίδρυση και κατάργηση Πε¬ 
ριφερειακών Γ ραφείων. 

Στον Οργανισμό συγκροτείται ειδικό Σώμα Μεσολα¬ 
βητών και ειδικό Σώμα Διαιτητών. Το νομικό καθεστώς 
των Μεσολαβητών, των Διαιτητών και του προσωπικού 
του Οργανισμού ρυθμίζονται με τους σχετικούς Κανο¬ 
νισμούς. 

Άρθρο 19 
Τελικές Διατάξεις 

Είναι δυνατή η μερική ή συνολική τροποποίηση του 
παρόντα Κανονισμού, με ομόφωνη απόφαση του Διοι¬ 
κητικού Συμβουλίου. Σε κάθε περίπτωση τροποποίησης 
ο Κανονισμός επανεκδίδεται σε νέο κείμενο, όπως δι¬ 
αμορφώνεται με τις τροποποιήσεις. 

Η ισχύς του παρόντος Κανονισμού αρχίζει από τη 
δημοσίευση της σχετικής Υπουργικής Απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 23 Δεκεμβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. 4859/160719 (3) 

Λεπτομέρειες εφαρμογής για τη χορήγηση ενισχύσεων 
ήσσονος σημασίας (άθ ιτιίηίιτιίδ) στον τομέα της πα¬ 
ραγωγής γεωργικών προϊόντων στα πλαίσια εφαρ¬ 
μογής του Κανονισμού (ΕΚ) αριθ. 1535/2007 της Επι¬ 
τροπής., για ζωοτροφές σε κτηνοτρόφους». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του νόμου 992/1979 «Περί 
οργανώσεως των διοικητικών υπηρεσιών δια την Εφαρ¬ 


μογήν της Συνθήκης Προσχωρήσεως της Ελλάδος εις 
τας Ευρωπαϊκός Κοινότητας και ρυθμίσεως συναφών 
θεσμικών και οργανωτικών θεμάτων» (Α' 280). 

β) Του άρθρου 1 παρ. 1, 2 και 3, του νόμου 1338/1983 
«Εφαρμογή του Κοινοτικού Δικαίου» (Α' 34), όπως το 
άρθρο 1 έχει τροποποιηθεί με τη διάταξη του άρθρου 
6, παρ. 1 του νόμου 1440/1984 «Συμμετοχή της Ελλάδος 
στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού ΕΙΙΒΑΤΟΜ» (Α' 70) 
και το άρθρο 3 παρ. 2 του νόμου 1338/1983, όπως το 
άρθρο αυτό αντικαταστάθηκε από το άρθρο 65 του 
νόμου 1892/1990 (Α' 101) «Για τον εκσυγχρονισμό και 
την ανάπτυξη και άλλες διατάξεις» και το άρθρο 19 του 
Ν. 2367/95, όπως ισχύει σήμερα. 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του ΠΔ 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

δ) Του άρθρου 1 του Π.Δ. 85/2012 «Ιδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών», όπως ισχύει (ΦΕΚ 141/Α'/12) 
ε) Του Ν. 2065/92, άρθρο 39 παρ. 10 (ΦΕΚ 113/Α'/1992) 
που αφορά την έγκριση οικονομικών ενισχύσεων από 
τους Υπουργούς Οικονομικών και Γεωργίας. 

στ) Των άρθρων 13-29 του Ν. 2637/98 (ΦΕΚ 200/Α'/1998) 
περί «Σύστασης Οργανισμού Πληρωμών κι Ελέγχου Κοι¬ 
νοτικών Ενισχύσεων Προσανατολισμού κι Εγγυήσεων 
(Ο.Π.Ε,Κ.Ε.Π.Ε.)», όπως τροποποιημένος ισχύει. 

ζ) Της υπ'αριθ. 271562/2002 απόφασης του Υπουργού 
Γεωργίας περί «Εγκρίσεως του Ο.Π.Ε,Κ.Ε.Π.Ε. ως Ορ¬ 
γανισμού Πληρωμής από 1/9/2002» (ΦΕΚ 1042/Β'2002). 

η) Της υπ' αριθ. 282966/09-07-2007 Κοινή Υπουργική 
Απόφαση των Υπουργών Οικονομίας και Οικονομικών 
και Αγροτικής Ανάπτυξης και Τροφίμων «Έγκριση του 
Κανονισμού διαδικασίας πληρωμών του ΝΠΙΔ με την 
επωνυμία Ο.Π.Ε.Κ.Ε.Π.Ε. των ενισχύσεων που βαρύνουν 
τον ΕΛΕΓΕΠ» (ΦΕΚ 1205/Α'/2007). 

2. Τον Κανονισμό (ΕΚ): 

α) αριθ. 1535/2007 της Επιτροπής σχετικά με την εφαρ¬ 
μογή των άρθρων 87 και 88 της συνθήκης ΕΚ στις ενι¬ 
σχύσεις ήσσονος σημασίας (άθ ηηίηίηηίδ) στον τομέα της 
παραγωγής γεωργικών προϊόντων. 

3. Την υπ’ αριθ. 2006/0 319/ΕΚ «Κοινοτικές κατευθυντή¬ 
ριες γραμμές για τις κρατικές ενισχύσεις στον τομέα 
της γεωργίας και δασοκομίας 2007-2013» 

4. Την ανάγκη στήριξης των παραγωγών γεωργικών 
προϊόντων, σε περιόδους ειδικών δυσχερειών. 

5. Την από 10-9-2012 επιστολή του Υπουργού Αγρο¬ 
τικής Ανάπτυξης και Τροφίμων προς τον Επίτροπο Γ ε¬ 
ωργίας και Αγροτικής Πολιτικής 

6. Την υπ’ αριθ. 1396865/25-10-2012 απάντηση του Επι¬ 
τρόπου Γ εωργίας & Αγροτικής Ανάπτυξης. 

7. Την υπ’ αριθ. 4936/130806/27-12-2012 (ΦΕΚ 3453/ 
Β/2012) Κοινή Υπουργική Απόφαση των Υπουργών Οι¬ 
κονομικών- Ανάπτυξης, Ανταγωνιστικότητας - Υποδο¬ 
μών, Μεταφορών και Δικτύων, Αγροτικής Ανάπτυξης 
και Τροφίμων για την χορήγηση ενισχύσεων ήσσονος 
σημασίας (άθ ηηίηίηηίδ) στον τομέα της παραγωγής γε¬ 
ωργικών προϊόντων στα πλαίσια εφαρμογής του Καν 
(ΕΚ) 1535/2007. 

8. Το αριθμ. πρωτ: 11/10/13 εισηγητικό έγγραφο της 
Γενικής Διεύθυνσης Ζωικής Παραγωγής 

9 Την αριθμ. πρωτ: 4726/156133/16.12.2013 ΚΥΑ με θέμα 
«Χορήγηση ενισχύσεων ήσσονος σημασίας (όο πιίηίπιίδ) 
στον τομέα της παραγωγής γεωργικών προϊόντων, στα 
πλαίσια εφαρμογής του Καν.(ΕΚ) αριθ. 1535/2007,έτους 
2013» (ΦΕΚ 3199/Β72013) 

10. Με την παρούσα δεν προκαλείται δαπάνη, απο¬ 
φασίζουμε: 

Άρθρο 1 

Σκοπός 

Με την παρούσα Απόφαση θεσπίζονται οι λεπτομέρει¬ 
ες εφαρμογής καθώς και η διαδικασία για τη χορήγη¬ 
ση κρατικής ενίσχυσης ήσσονος σημασίας (άβ πιίηίπιίδ) 
σύμφωνα με τον Καν (ΕΚ) 1535/2007 με σκοπό τη στή¬ 
ριξη των παραγωγών γεωργικών προϊόντων σε περίοδο 
ειδικών δυσχερειών. Ειδικότερα η εν λόγω ενίσχυση 
θα χορηγηθεί για αγορά ζωοτροφών σε κτηνοτροφι- 
κές εκμ/σεις αιγοπροβάτων, ένεκα του υποχρεωτικού 
εγκλεισμού των αιγοπροβάτων εντός αυτών και της 
μη δυνατότητας χρήσης των βοσκοτόπων για λόγους 
κτηνιατρικούς. Αυτό έχει ως συνέπεια την αυξημένη 
χρησιμοποίηση ζωοτροφών για τη συνέχιση της παρα¬ 
γωγικής ικανότητας των ζώων. 

Αρθρο 2 

Στήριξη γεωργών που δραστηριοποιούνται 
στην παραγωγή αιγοπρόβειου κρέατος/γάλακτος 

1. Δικαιούχοι των κρατικών ενισχύσεων ήσσονος ση¬ 
μασίας (όβ πιίηίπιίδ) σύμφωνα με τον Καν (ΕΚ) 1535/2007 
είναι γεωργοί (φυσικά ή νομικά πρόσωπα) που δραστη¬ 
ριοποιούνται στους τομείς πρωτογενούς παραγωγής 
γεωργικών προϊόντων και ειδικότερα οι κτηνοτροφικές 
εκμεταλλεύσεις αιγοπροβάτων, λόγω της μη δυνατότη¬ 
τας χρήσης των βοσκοτόπων για κτηνιατρικούς λόγους. 
Ο περιορισμός αυτός ετέθη σύμφωνα με αντίστοιχες 
αποφάσεις που εξεδόθησαν από τις τοπικές Κτηνιατρι¬ 
κές Υπηρεσίες των Περιφερειακών Ενοτήτων 

2. Δικαιούχοι της κρατικής ενίσχυσης ήσσονος σημα¬ 
σίας (άθ πιίηίπιίδ) για την παρούσα Απόφαση ορίζονται οι 
γεωργοί που έχουν υποβάλλει δήλωση εκμετάλλευσης- 
ενιαία αίτηση ενίσχυσης για το έτος 2013 και διατηρούν 
τουλάχιστον 20 αιγοπρόβατα. 

Της ενίσχυσης αυτής εξαιρούνται οι γεωργοί, όπως 
αυτοί αναφέρονται στην προαναφερθείσα παράγραφο 
τα αιγοπρόβατα των οποίων σφαγιάσθηκαν. 

3. Το συνολικό ποσό των ενισχύσεων ήσσονος ση¬ 
μασίας (άθ πιίηίπιίδ) που δύναται να χορηγηθεί στον 
ίδιο δικαιούχο, δεν μπορεί να υπερβαίνει τις 7.500 € 
σε περίοδο τριών οικονομικών ετών υπολογιζόμενη σε 
κυλιόμενη βάση. 

Άρθρο 3 

Διαδικασία πληρωμής 

1. Αρμόδιος φορέας για την χορήγηση της κρατικής 
ενίσχυσης ήσσονος σημασίας (άθ πιίηίπιίδ) της παρούσης 
ορίζεται ο Οργανισμός Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.). 

2. Κάθε υπηρεσία και εποπτευόμενος φορέας του 
Υπουργείου Αγροτικής Ανάπτυξης & Τροφίμων υποχρε- 
ούται να θέτει στη διάθεση του Ο.Π.Ε.Κ.Ε.Π.Ε. τις βάσεις 


δεδομένων που τηρεί με όλες τις πληροφορίες και τα 
αναγκαία στοιχεία, προκειμένου να πραγματοποιούνται 
οι απαραίτητοι διασταυρωτικοί μηχανογραφικοί έλεγχοι 
καθώς και να καθορίζονται οι εν δυνάμει δικαιούχοι. 

3. Οι Δ/νσεις Αγροτικής Οικονομίας και Κτηνιατρι¬ 
κής των Περιφερειακών Ενοτήτων, υποχρεούνται να 
αποστείλουν στον ΟΠΕΚΕΠΕ τα στοιχεία των γεωργών 
που έχουν εγκλεισμένα αιγοπρόβατα., για κτηνιατρικούς 
λόγους, και τον αριθμό αυτών. 

4. Η Δ/νση Πληροφορικής του Ο.Π.Ε.Κ.Ε.Π.Ε. πραγμα¬ 
τοποιεί διασταυρωτικούς μηχανογραφικούς ελέγχους 
με βάση τα δηλωθέντα στοιχεία στη δήλωση εκμετάλ¬ 
λευσης - αίτηση ενιαίας ενίσχυσης Επιπλέον ελέγχεται 
η υπέρβαση ή μη του ορίου του συνολικού ποσού της 
ενίσχυσης ανά δικαιούχο, δηλαδή του ποσού των 7500 
ευρώ. Με την ολοκλήρωση των διασταυρούμενων ελέγ¬ 
χων καθορίζονται οι δικαιούχοι. 

5. Η Διεύθυνση Αμεσων Ενισχύσεων & Αγοράς- Τμήμα 
Λειτουργίας Αγοράς και Εφαρμογής Παρεμβάσεων προ¬ 
βαίνει στην αναγνώριση και εκκαθάριση της δαπάνης 
και διαβιβάζει σχετικό φάκελο πληρωμής στη Δ/νση 
Πληρωμών Αγροτικών Ενισχύσεων. 

6. Η Διεύθυνση Πληρωμών Αγροτικών Ενισχύσεων του 
Ο.Π.Ε.Κ.Ε.Π.Ε. προβαίνει: 

- στην έκδοση εντολής πληρωμής και 

- στην αποστολή μαγνητικού αρχείου στο χρηματο¬ 
πιστωτικό ίδρυμα για την πίστωση των ατομικών τρα¬ 
πεζικών λογαριασμών των δικαιούχων 

7. Το ύψος του κατ’ αποκοπή ποσού ενίσχυσης ήσσο¬ 
νος σημασίας (άβ πιίηίπιίδ) καθορίζεται σε 10 ευρώ ανά 
εγκλεισμένο ζώο. 

Η συνολική δαπάνη θα καλυφθεί από τη δέσμευση πί¬ 
στωσης του λογαριασμού ΣΑΕ 082 έργο 2012ΣΕ08200000 
και σύμφωνα με την αριθμ. 4726/156133/16.12.13 Κοινή 
Απόφαση Υπουργών Οικονομικών, Ανάπτυξης, Ανταγω¬ 
νιστικότητας, Αγροτικής Ανάπτυξης και Τροφίμων. (ΦΕΚ 
3199/Β72013) 

8. Ο Ο.Π.Ε.Κ.Ε.Π.Ε. υποχρεούται να θέτει στη διάθεση 
των υπηρεσιών του Υπουργείου Αγροτικής Ανάπτυξης & 
Τροφίμων που είναι αρμόδιες για τον καθορισμό των λε¬ 
πτομερειών εφαρμογής της κρατικής ενίσχυσης ήσσο¬ 
νος σημασίας (άθ πιίηίπιίδ), κάθε πληροφορία σχετική με 
την πορεία εφαρμογής της κρατικής ενίσχυσης ήσσονος 
σημασίας (άβ πιίηίπιίδ) της παρούσας. Στο πλαίσιο αυτό 
ο Ο.Π.Ε.Κ.Ε.Π.Ε. μεριμνά για τη δημιουργία των κατάλλη¬ 
λων εκτυπωτικών που θα αντλούν κατά περίπτωση τις 
απαραίτητες πληροφορίες από τις βάσεις δεδομένων. 

9. Οι κρατικές ενισχύσεις ήσσονος σημασίας (άθ 
πιίηίπιίδ) που χορηγούνται σύμφωνα με την υπ' αριθ. 
2006/0 319/ΕΚ κατευθυντήρια οδηγία της Ε.Ε. στον πρω¬ 
τογενή τομέα παραγωγής, δεν υπόκεινται σε κανενός 
είδους παρακράτηση και δεν συμψηφίζονται με τυχόν 
οφειλές του δικαιούχου προς το Ελληνικό Δημόσιο ή 
τα ασφαλιστικά ταμεία. Οι δικαιούχοι απαλλάσσονται 
από την υποχρέωση προσκόμισης αποδεικτικού φορο¬ 
λογικής και ασφαλιστικής ενημερότητας. 

Άρθρο 4 

Συνέπεια και σώρευση της κρατικής ενίσχυσης 
ήσσονος σημασίας (άθ πιίηίπιίδ) 

Ο Ο.Π.Ε.Κ.Ε.Π.Ε. λαμβάνει μέτρα ώστε να διασφαλίζεται 
ότι από την στήριξη των γεωργών σε διαφορετικούς 
τομείς δεν θα προκύπτει υπέρβαση του ανωτάτου 
ορίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθ. 106831 (4) 

Καθορισμός οργανικών θέσεων Δικαστικών Επιμελητών. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τη διάταξη του άρθρου 48 παρ. 1 του ν. 2318/1995 
«Κώδικας Δικαστικών Επιμελητών» (Α' 126). 

2. Τη γνώμη των αρμόδιων Εισαγγελέων Πρωτοδικών 
και των Διοικητικών Συμβουλίων των Συλλόγων Δικα¬ 
στικών Επιμελητών της Χώρας και 

3. Το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Καθορίζουμε τον αριθμό των οργανικών θέσεων των 
Δικαστικών Επιμελητών για κάθε περιφέρεια Πρωτοδι¬ 


κείου ως εξής: 

Εφετείο Αθηνών 

Περιφέρεια Πρωτοδικείου Αθηνών 752 

Εφετείο Εύβοιας 

1. Περιφέρεια Πρωτοδικείου Χαλκίδας 39 

2. Περιφέρεια Πρωτοδικείου Θηβών 11 

Εφετείο Πειραιώς 

Περιφέρεια Πρωτοδικείου Πειραιώς 165 

Εφετείο Αιγαίου 

1. Περιφέρεια Πρωτοδικείου Σύρου 10 

2. Περιφέρεια Πρωτοδικείου Σάμου 10 

3. Περιφέρεια Πρωτοδικείου Νάξου 6 

Εφετείο Βορείου Αιγαίου 

1. Περιφέρεια Πρωτοδικείου Μυτιλήνης 17 

2. Περιφέρεια Πρωτοδικείου Χίου 9 

Εφετείο Δωδεκανήσου 

1. Περιφέρεια Πρωτοδικείου Ρόδου 27 

2. Περιφέρεια Πρωτοδικείου Κω 12 

Εφετείο Λαμίας 

1. Περιφέρεια Πρωτοδικείου Λαμίας 29 

2. Περιφέρεια Πρωτοδικείου Λειβαδιάς 10 

3. Περιφέρεια Πρωτοδικείου Αμφισσας 6 

4. Περιφέρεια Πρωτοδικείου Ευρυτανίας 3 

Εφετείο Θεσσαλονίκης 

1. Περιφέρεια Πρωτοδικείου Θεσσαλονίκης 188 

2. Περιφέρεια Πρωτοδικείου Βέροιας 29 

3. Περιφέρεια Πρωτοδικείου Σερρών 25 

4. Περιφέρεια Πρωτοδικείου Κατερίνης 20 

5. Περιφέρεια Πρωτοδικείου Χαλκιδικής 18 

6. Περιφέρεια Πρωτοδικείου Έδεσσας 14 

7. Περιφέρεια Πρωτοδικείου Κιλκίς 11 

8. Περιφέρεια Πρωτοδικείου Γιαννιτσών 9 

Εφετείο Λάρισας 

1. Περιφέρεια Πρωτοδικείου Λάρισας 44 


2. Περιφέρεια Πρωτοδικείου Βόλου 39 

3. Περιφέρεια Πρωτοδικείου Τρικάλων 26 

4. Περιφέρεια Πρωτοδικείου Καρδίτσας 22 

Εφετείο Δυτικής Μακεδονίας 

1. Περιφέρεια Πρωτοδικείου Κοζάνης 21 

2. Περιφέρεια Πρωτοδικείου Καστοριάς 10 

3. Περιφέρεια Πρωτοδικείου Φλώρινας 7 

4. Περιφέρεια Πρωτοδικείου Γρεβενών 5 

Εφετείο Θράκης 

1. Περιφέρεια Πρωτοδικείου Ροδόπης 12 

2. Περιφέρεια Πρωτοδικείου Καβάλας 21 

3. Περιφέρεια Πρωτοδικείου Δράμας 16 

4. Περιφέρεια Πρωτοδικείου Αλεξανδρούπολης 15 

5. Περιφέρεια Πρωτοδικείου Ξάνθης 15 

6. Περιφέρεια Πρωτοδικείου Ορεστιάδας 8 

Εφετείο Ιωαννίνων 

1. Περιφέρεια Πρωτοδικείου Ιωαννίνων 23 

2. Περιφέρεια Πρωτοδικείου Αρτας 11 

3. Περιφέρεια Πρωτοδικείου Πρέβεζας 7 

Εφετείο Κέρκυρας 

1. Περιφέρεια Πρωτοδικείου Κέρκυρας 22 

2. Περιφέρεια Πρωτοδικείου Θεσπρωτίας 8 

Εφετείο Πατρών 

1. Περιφέρεια Πρωτοδικείου Πατρών 66 

2. Περιφέρεια Πρωτοδικείου Ηλείας 17 

3. Περιφέρεια Πρωτοδικείου Αμαλιάδας 16 

4. Περιφέρεια Πρωτοδικείου Αιγίου 11 

5. Περιφέρεια Πρωτοδικείου Ζακύνθου 9 

6. Περιφέρεια Πρωτοδικείου Κεφαλληνίας 9 

7. Περιφέρεια Πρωτοδικείου Καλαβρύτων 6 

Εφετείο Δυτικής Στερεός Ελλάδος 

1. Περιφέρεια Πρωτοδικείου Αγρίνιου 18 

2. Περιφέρεια Πρωτοδικείου Μεσολογγίου 15 

3. Περιφέρεια Πρωτοδικείου Λευκάδας 8 

Εφετείο Ναυπλίου 

1. Περιφέρεια Πρωτοδικείου Ναυπλίου 20 

2. Περιφέρεια Πρωτοδικείου Κορίνθου 33 

3. Περιφέρεια Πρωτοδικείου Τρίπολης 14 

4. Περιφέρεια Πρωτοδικείου Σπάρτης 10 

Εφετείο Καλαμάτας 

1. Περιφέρεια Πρωτοδικείου Καλαμάτας 23 

2. Περιφέρεια Πρωτοδικείου Κυπαρισσίας 8 

3. Περιφέρεια Πρωτοδικείου Γυθείου 4 

Εφετείο Κρήτης 

1. Περιφέρεια Πρωτοδικείου Χανιών 19 

2. Περιφέρεια Πρωτοδικείου Ρεθύμνης 11 

Εφετείο Ανατολικής Κρήτης 

1. Περιφέρεια Πρωτοδικείου Ηρακλείου 46 

2. Περιφέρεια Πρωτοδικείου Λασιθίου 16 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2013 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήΐ1ρ://νννννν.β1.9Γ - β-ιπαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































